*Վիքիպեդիայում կան հոդվածներ Սանասարյան ազգանունով այլ մարդկանց մասին։*

**Դավիթ Տարոնի Սանասարյան** (հուլիսի 23, 1984(1984-07-23)), կուսակցական, քաղաքական և հասարակական գործիչ, զբաղեցրել է մի շարք պետական և քաղաքական պաշտոններ Հայաստանում։ Հայաստանի Պետական վերահսկողական ծառայության նախկին պետ (2018 թվականի մայիսից 2019 թվականի ապրիլ)։ Եղել է Ժառանգություն կուսակցության վարչության անդամ, Երևանի ավագանու անդամ։ 2018 թվականի մայիսի 21-ին Հայաստանի վարչապետ Նիկոլ Փաշինյանի հրամանագրով նշանակվել է Հայաստանի պետական վերահսկողության ծառայության պետի պաշտոնում։ 2021 թվականի ապրիլի 9-ին հիմնել է Ինքնիշխան Հայաստան կուսակցությունը։

2019 թվականի ապրիլի 18-ին Դավիթ Սանասարյանին մեղադրանք է առաջադրվել պաշտոնեական լիազորությունները չարաշահելու հոդվածով։ Նրա պաշտոնավարությունը ժամանակավոր դադարեցվել է Հայաստանի վարչապետի որոշմամբ։

Կրթություն
----------

Մասնագիտությամբ իրավագետ է։ Ավարտել է Եվրախորհրդարանի քաղաքական, ինչպես նաև Եվրոպայի դիվանագիտության ակադեմիայի դասընթացները։ Ուսանել է նաև ԱՄՆ Թաֆթսի համալսարանի և Ֆլետչերի իրավունքի և դիվանագիտության դպրոցում։

Քաղաքական-հասարակական գործունեություն
-------------------------------------

### Հասարակական ակտիվություն

2018 թվականի մարտին մի խումբ քաղաքացիական ակտիվիստների հետ ստեղծել է «Մերժիր Սերժին» նախաձեռնությունը։

### Կուսակցական գործունեություն

#### Ժառանգություն կուսակցություն

2010 թվականին Ժառանգություն կուսակցության համագումարում Դավիթ Սանասարյանը ընտրվել է կուսակցության վարչության անդամ։ 2018 թվականի նոյեմբերի 1-ին հայտարարել է, որ դուրս է գալիս Ժառանգություն կուսակցությունից ու միանում Քաղաքացիական պայմանագիր կուսակցությանը։

Գործունեությունը պետական համակարգում
------------------------------------

### Երևանի ավագանու անդամ

2013 թվականի մայիսին «Բարև Երևան» կուսակցությունների դաշինքի ցուցակով ընտրվել է Երևանի ավագանու անդամ։

### Պետական վերահսկողության ծառայության պետ

2018 թվականի մայիսի 22-ին վարչապետ Նիկոլ Փաշինյանի որոշմամբ նշանակվել է պետական վերահսկողական ծառայության պետ։

2019 թվականի ապրիլի 16-ին Դավիթ Սանասարյանը ներգրավվել է քրեական գործի մեջ որպես կասկածյալ։ Նրա նկատմամբ  խափանման միջոց է ընտրվել՝ ստորագրությամբ երկրից չհեռանալու մասին։

Հետաքրքիր դրվագներ
------------------

Դավիթ Սանասարյանը 2018 թվականից սկսած իր գրավոր հրապարակումներից ու տեսաուղերձներից շատերն ավարտում է «սիրում եմ բոլորիդ» արտահայտությամբ, ինչը, ըստ նրա, անկախ ամեն ինչից պետք է ասել։

Ծանոթագրություններ
------------------

1. ↑  «Վարչապետին ենթակա մարմիններ».
2. ↑  «Դավիթ Սանասարյանը նշանակվել է ՀՀ պետական վերահսկողական ծառայության պետ». *www.tert.am*. 09:48 • 21.05.18. Արխիվացված է օրիգինալից 2022 թ․ փետրվարի 11-ին. Վերցված է 2018 թ․ հունիսի 26-ին.
3. ↑  Դավիթ Սանասարյանը նշանակվել է ՀՀ պետական վերահսկողության ծառայության պետ
4. ↑  «ԱԱԾ. Դավիթ Սանասարյանին մեղադրանք է առաջադրվել».
5. ↑  «Դավիթ Սանասարյանի պաշտոնավարումը ժամանակավոր դադարեցվել է».
6. ↑  «Դավիթ Սանասարյան. «Մենք դեմ ենք, որ ինչ որ անձ մեր երկիրն իր դուքանը համարի» (ֆոտոշարք և տեսանյութ)».
7. ↑  «Հայտնի է Երեւանի ավագանու կազմը».
8. ↑  «Դավիթ Սանասարյանը նշանակվել է պետական վերահսկողական ծառայության պետ».
9. ↑  «Դավիթ Սանասարյանի նկատմամբ խափանման միջոց է կիրառվել». 16/04/2019. Վերցված է 16/04/2019-ին.
10. ↑  «Ձեռնարկվում են միջոցներ մի շարք պաշտոնաթող գեներալներից հետ հավաքելու նրանց տրված գոլդ համարանիշերը. Սանասարյան» Archived 2018-11-02 at the Wayback Machine. (*արխիվացված*)
11. ↑  «Ես խոստումս չեմ դրժել, ես կառավարությունում չեմ. Դավիթ Սանասարյան», (*արխիվացված*)
12. ↑  «Պետական վերահսկողական ծառայության աշխատակիցները զբաղվել են աղբահանության խնդրով. Դավիթ Սանասարյան», (*արխիվացված։*
13. ↑  Անկախ ամենից՝ «Սիրում եմ բոլորիդ»-ը պետք է հնչեցվի, չասեմ՝ կմեռնեմ